ኣንታ እንታይ ኢና ንርኢ ዘለና!" ኢሎም ይግረሙ። ብውሽጢ ነቕኒቑ ጥበብ እናዳፈአ ዘምጸኦ ጓሳ መን ይምለሶ። ወዬ ወዬ እናበለ ኣተወ። "ወዬ ወዬ ወዬ ክነልቅስ ዶኻዓየ ክንፍተን ክንነግረለን ዶኻዓየ ክንፍተን እምበይትና ወርቂ 'ዝዓራተን ራእስን ደገዝማትን 'ዘቦታተን እተጌን ወይዘሮን 'ዝኖታተን ኣላጐን ስምብልያን ደቂ ኸብተን ንድኻታት መውጽኢት ክረምተን በሊዕኻዮ ዘይውዳእ ሃብተን ህይወት ዶ ኣየውዕልን 'ዝበርከተን" በለ። ቀጸለ "ኣነ ዝገርመኒ 'ተንብጨይተን ይኳሓላ ኣለዋ ተሰልቲተን ይቑነና ኣለዋ ተሰልቲተን ዘይትመፅእ መሲሉወን 'ታመዓልተን" ኸዓ በለ። እምበኣርከስ እዚ ብብዙሕ ክትንተን ዝግበኦ ፍልስፍናዊ ሓሳብ እዩ። ቀባራይ "ታይ ዝመሰለ ቈልዓ እዩ?
